
MUNICIPUL TIMIŞOARA

PRIMAR
Nr. SC 2022-24001/29.09.2022
                                                          REFERAT DE APROBARE 
                                                  A PROIECTULUI DE HOTĂRÂRE
Privind  schimbarea destinației imobilului  compus din construcții și teren situat în Timișoara, str. Țebea  nr.12, (fostă str. Geml) în care a funcționat  fosta  Grădiniță PN nr. 23,   din spațiu pentru   învățământ preuniversitar de stat în spațiu pentru desfășurarea unor activități caritabile și servicii sociale, pe o perioadă de 10 ani
      1.Descrierea situaţiei actuale :
    
 Grădinița cu Program Normal nr. 23,  a fost în structura  Grădiniței cu Program Prelungit nr. 24 și a funcționat în  imobilul compus din clădire cu regim de înălțime parter cu suprafața  construită la sol de 113,00 mp  şi teren construit  și neconstruit în suprafață de 736,00 mp,  situat în Timișoara  str. Țebea nr 12  (fostă Geml  nr. 12) , înscris în CF   nr.438927 Timișoara.

   
Activitatea educațională  a  Grădiniței cu Program Normal nr. 23 a încetat în anul 2011 și  imobilul  a fost predat  Municipiului Timișoara  de către  conducerea  Grădiniței  cu Program Prelungit nr. 24  cu Procesul Verbal de predare primire  nr. DP2011-3735/11.07.2011.

   
 Pentru acest imobil  au fost depuse următoarele solicitării:

  - Asociația LOGS- Grup  de Inițiative Sociale prin adresa cu nr. 36/04.2022, înregistrată la Municipiul Timișoara sub nr.CT2022-2206/05.04.2022 a solicitat atribuirea cu chirie a imobilului  din str. Țebea nr. 12 pentru deschiderea unui centru comunitar pentru persoane vulnerabile. 

 
 - Biserica Baptistă EMANUEL prin  adresa înregistrată la Municipiul Timișoara sub nr.SC2022-4080/21.02.2022 a solicitat concesionarea imobilului din str. Țebea nr. 12, pentru extinderea activității Școlii Private ”Casa Speranței” care funcționează în imobilul din str. Frații Buzești.

    
În cazul în care  un imobil  care a făcut parte din baza  materială folosită de o unitate de învățământ care și-a încetat activitatea educațională  în imobilul respectiv  poate fi  atribuit  altor etități pentru desfășurarea   altor activității  cu respectarea prevederilor  art. 112 alin (6) și  alin (6^2) alin din Legea educatiei nationale  nr.1/2011 modificată și completată;
(6) Schimbarea destinaţiei bazei materiale şi a terenului folosit de instituţiile şi unităţile de învăţământ preuniversitar de stat se poate face pentru orice tip de activitate, în primii 3 ani calendaristici de la întreruperea activităţii educaţionale, de către autorităţile administraţiei publice locale numai cu avizul conform al ministrului educaţiei. Procedura elaborării avizului conform şi condiţiile necesare acordării acestuia se aprobă prin ordin al ministrului educaţiei.

(6^2)Schimbarea destinaţiei bazei materiale şi a terenului folosit de instituţiile şi unităţile de învăţământ preuniversitar de stat se poate face după primii 3 ani calendaristici de la întreruperea activităţii educaţionale, de către autorităţile administraţiei publice locale, fără avizul conform al ministrului educaţiei.

   
 Pentru schimbarea desinație bazei materiale şi a terenului folosit de instituţiile şi unităţile de învăţământ preuniversitar de stat, după primii 3 ani calendaristici de la întreruperea activităţii educaţionale, conform  prevederilor  art.112, alin  (6^2),din Legea educatiei nationale  nr.1/2011 modificată și completată, la nivelul instituției a fost  adoptată Hotărârea de Consiliul  Local nr. 236 /20.05.2022  prin care a fost aprobată Procedura  pentru schimbarea destinaţiei bazei materiale şi a terenului folosit de instituţiile şi unităţile de învăţământ preuniversitar de stat  după primii 3 ani calendaristici de la întreruperea activităţii educaţionale de către autoritatea administraţiei publice locale, fără avizul conform al ministrului educaţiei.

    
Prin procedura  aprobată  prin Hotărârea de Consiliul  Local nr. 236/20.05.2022 pentru schimbarea destinaţiei bazei materiale şi a terenului folosit de instituţiile şi unităţile de învăţământ preuniversitar de stat  după primii 3 ani calendaristici de la întreruperea activităţii educaţionale de către autoritatea administraţiei publice locale, fără avizul conform al ministrului educaţiei  educaţiei  sunt reglementete:

a). condiţiile pentru schimbarea destinaţiei bazei materiale şi a terenului folosit de instituţiile şi unităţile de învăţământ preuniversitar de stat, după primii 3 ani calendaristici de la întreruperea activităţii educaţionale;

 
 b). stabilirea perioadei pentru schimbarea destinației bazei materiale și a terenului folosit de instituţiile şi unităţile de învăţământ preuniversitar de stat, după primii 3 ani calendaristici de la întreruperea activităţii educaţionale în funcție de tipul activității ce se va desfășura; 

 c). documentele care stau la baza inițierii proiectului de hotărâre de consiliul local pentru schimbarea destinaţiei bazei materiale şi a terenului folosit de instituţiile şi unităţile de învăţământ preuniversitar de stat, după primii 3 ani calendaristici de la întreruperea activităţii educaţionale.
  
 Având în vedere  că  activitatea  educațională   a fostei Grădinițe  PN 15 în imobilul din str. Țebea nr. 12  a fost întreruptă  din anul 2011, solicitările depuse de Asociația LOGS- Grup  de Inițiative Sociale și de Biserica Baptistă EMANUEL pentru atribuirea imobilului din str. Țebea nr 12 au  fost  analizate  de către Comisia de analiză a spaţiilor temporar disponibile situate în imobilele instituţiilor şcolare şi medicale aflate în proprietatea municipiului Timişoara constituită în baza HCL nr. 171/11.05.2021.

 
  Conform   extrasului  din  Procesului  verbal  încheiat în data 12.07.2022   comisia a hotărât:
· Schimbarea destinației imobilului construcție și teren din str. Țebea nr. 12 din spațiu
pentru învățământ preuniversitar de stat în spațiu pentru desfășurarea unor activități caritabile și servicii sociale pe o perioadă de 10 ani și atribuirea prin închiriere  către Asociația LOGS- Grup  de Inițiative Sociale.
· Solicitarea Bisericii Baptiste EMANUEL privind concesionarea imobilului din str.Țebea nr.
12, pentru extinderea activității Școlii Private ”Casa Speranței” care funcționează în imobilul din str. Frații Buzești a fost respinsă întrucât clădirea având o suprafață construită de 113,00 mp nu îndeplinește  condițiile de desfășurare a procesului de învățământ și se exclude extinderea construcției existente prin edificare de corpuri noi. 

     
 În acest  caz  se impune  adoptarea unei hotărâri de consiliul local  care să aprobe  schimbarea destinației  imobilului- construcție si teren,  situat în Timișoara   str. str. Țebea nr 12 fostă  str.  Geml  nr. 12, înscris în CF   nr.438927 Timișoara  în care a funcționat  fosta  Grădinița PN nr. 23,   aflată  în structura  Grădiniței cu Program Prelungit nr. 24  cu personalitate  juridică din spațiu pentru   învățământ preuniversitar de stat în spațiu pentru desfășurarea unor activități caritabile și servicii sociale   pe o perioadă de 10 ani .

 
 După  schimbarea destinației  imobilul din  str. Țebea 12 se transferă   din evidența mijloacelor fixe aferente unităților de învățământ   în  evidența mijloacelor fixe  aferente  Compartimentului Spații  cu altă destinație din cadrul Direcției Patrimoniu , în vederea  aplicării  procedurilor operaționale  privind  atribuirea  prin  închiriere  către  Asociația   LOGS- Grup  de Inițiative Sociale, pentru  deschiderii unui centru comunitar pentru persoane vulnerabile
       
  Concluzii:  
        
 Având în vedere cele expuse mai considerăm necesară şi oportună iniţierea unui proiect de hotărâre privind  schimbarea destinației imobilului  compus din construcții și teren situat în Timișoara, str. Țebea  nr.12, (fostă str. Geml) în care a funcționat  fosta  Grădiniță PN nr. 23,   din spațiu pentru   învățământ preuniversitar de stat în spațiu pentru desfășurarea unor activități caritabile și servicii sociale, pe o perioadă de 10 ani și  îl supun spre dezbatere şi aprobare Consiliului Local al Municipiului Timişoara. 

